10 Իրինան *, որը ընդհանուր ռահվիրա է ծառայում ԱՄՆ-ում, ամուսնացած էր մի երեցի հետ։ Վերջինս դավաճանեց Իրինային և լքեց նրան ու իրենց երեխաներին։ Ի՞նչն օգնեց քրոջը շարունակելու հավատարմորեն ծառայել Եհովային։ Նա նշում է. «Երախտապարտ եմ Եհովային, որ հոգ է տանում իմ մասին։ Ամեն օր հաշվելով իմ օրհնությունները՝ գնահատանքով եմ լցվում, երբ մտածում եմ, որ մեր հոգատար երկնային Հայրը ճանաչում և սիրում է ինձ։ Ես գիտեմ, որ նա երբեք չի թողնի ինձ»։ Չնայած Իրինան կյանքում բազմաթիվ ծանր իրավիճակներում է հայտնվել, սակայն նրա ուրախ տրամադրվածությունն օգնել է իրեն ամուր մնալու և քաջալերելու ուրիշներին։